
LN eia specola mia desìi in solita , 
Che xe un vero tugurio, una sorzera, 
Solo soleto come un' eremita 
Me vago a retirar squasi ogni sera, 
E sina che dabasso 
Mia mare, mia sorela, mio fradelo, 
Che dorme più d' un tasso , 
E mia mugier in loto 
Concerta coi putelo 
Un barbaro dueto 
Le ore co le ore ronchizando, 
Col canochial mi vago lavorando; 
E vogioso de far 
Quanto per el passa bona figura 
Cerco de penetrar 
Nela natura, 

A grado tal che spesso vien l'aurora, 
E drio el mio studio la me trova ancora. 

Sta yita laboriosa, sto festin, 
Che la salute m' à pregiudica 
L' ò fata dal principio sina al fin 
Tuto l'ano passa 

Vardando co atcnzion e luna e stele 

£ luti quanti i astri 

Fra venti, e fra procele, 

E fra disastri, 

Per esser ben sicuro 

De podcrve predir 

Quelo che nel venturo 

A' da vcgnir, 

Per no perder la fama 

Che co tanti suori e co pazienza 

Me so acquista in sta scienza; 

E per aver el gusto che i me chiama 

Co tuta la rason, 

No co l'insulso nome de poeta, 

No col titolo basso de schieson, t 

Ma con quelo de astronomo e profeta. 

E sicome savè, che do ani fa,< 
Causa del mio bestiai temperamento» 



0* roto, ò sfracassa 

Qualunque sia strumento, 

O' fato una fugazza de la sfera, 

Go co bestiali bote 

Hidoto una cagnera 

El mio famoso canochial da note , 

E da vero tiran 

Con giudizio statario 

Dei classici go fato un san cassan, 

Cussi per provederme el necessario, 

Machine , boni atrezzi , scielti autori , 

Go speso dei tesori ; 

E basta dir che un vechio brazoler 

Tuto quanto dal tempo cariolà, 

Che Newton ga compra - 

Per so muger, * 

Col qual ga dopo misura la luna 

Tante note che in mar gera fortuna, 

Per grazia, per favor, 

A conti fati 

Go co tante parole al possessor 
Esborsa vintiquatro colonati: 
E un certo calendario 
Scrito dal padre Ilario 

FioreMin, 

Che ga fato a Pekin 
Da missionario, 

El m' a costà sic mesi de salario ; 
Spesa che m* à piutosto sconcerta, 
Quantunque xe da un ano che Y ò fata , 
Nè go ancora paga 
La prima rata. 

Fornio cussi benon de Tocorente 
Go dedica co impegno 
Tuto quanto el mio inzogno 
E la mia mente, 
Metendo a la tortura 
Quel poco de inteleto 
Che m'à acordà natura. 
Per sortir con onor dal mio progeto 
Go fato un studio alento 
Su la capacitò del lirmamento, 
Go esamina le stele una per una, 
Go contempla la luna, 
E go petà de schena 
Sin che l'ò vista piena; 
Me son ferma sul moto dei pianeti, 
Su l'orbita diversa che i percorc, 



Sui portentosi cicli de le aurore; 

Co tuta l'atenzion 

£1 sol so andà cardando, 

E per le mie rason, 

Segnatamente quando 

In vergine l'è entra, 

E so sta tanto atento 

Quando che l'è anda drento 

Che far ve podaria la descrizion 

De l'ora, del minuto, 

E de la posizion, 

Perchè go visto tuto; 

E quela machia i mensa , 

Su la qual sento tanti a dotorar 

Disendo suso quelo che i se pensa 

L' è un erpete solar 

Comparso alora 

Che '1 xe venudo fora. 

Go a forza de compasso 

Con un calcolo csato 

Tuta da l'alto al basso 

Misura l'estension che ga el creato 

Col mezzo de la bussola 

Trova go el punto centrico 

L'estremità del circolo 
La spiegazion de l'otica, 
L'elastico dei muscoli, 
La mossa del sonambulo 
Le cavita del vortice 
La procreazion dei retili 
La causa de l'eletrico 
L'influsso de le tenebre 
La massa de l'idrogeno 
El corso de le nuvole 
I strati che ga l'iride 
La direzion del fulmine 
El moto peristaltico 
El numero dei atomi 
L' inclinazion del tropico 
La forma dei crepuscoli 
I angoli retangoli 
Le curve, ì perpendicoli 
Che fa chi voi co l'algebra 
Pagar luti i so debiti; 
E quel che nesunissimo 
No se la gnanca imagina, 
Go co infiniti computi 
Ridoto in lire austriache 



A forza de tabela 

La distanza che gh' è fra stela e stela ; 

Col mezzo de le machine , 

Coi studj matematici 

Co l'esperienze fisiche 

Che ò fato tuto l'ano, 

Le creda se le voi , se no a so dano , 

Mi gò fissa i confini dei torenti , 

Mi ò scoverto la base dei vulcani, 

Mi go trova l'origine dei venti 

La gravità specifica dei ani 

Quando che se va avanti co l'età , 

L'impulso singoiar clic ga le spente, 

La gran facilità 

Che gh'è de nascer fioi da l'addente, 

L'istituzion remota del rufian, 

La rason che ghe xè 

Co se scrive toscan 

De meterghe l'acento su potè, 

E fra le molte cosse ò rileva 

Facendo una fadiga da fachin 

Che quel pomo che Adamo ga magna 

F <1 gera morosin. 

Dopo ste complicate osservazion, 

Che strussie, tempo, e bezzi m'à costa, 

Co tuta la più seria aplicazion , 

Senza per cussi dir tirar el fià , 

Uno a la volta ò leti 

1 astronomi proveti , 

Cussichè mi go adesso a menadeo 

Copernico , Cartesio, Galileo , 

E convinto me son che tuli quanti 

I ga pianta sistemi stravaganti, 

E buzzare i ga dito 

Che no le glie sta dentro de sto sito. 

Tanti altri libri ò leto 
Che quantunque stranieri in aparenza 

A sto studio a sta scienza 

I dà molto sogeto 

Co se sa aprofitar, 

Nò me Io poi negar 

Che qualche sempio , 

Come xe, per esempio. 

La storia dei barili, 

L'origine del fuso, 

El privilegio grando che ga i grili 

De star sempre sul buso, 

Le memorie de un gran naturalista 

Del bruco clic deventa una farfala, 

Sul pianserghe a le (Ione a prima vista, 

E sul modo de andar zo per la scala. 

El gran tratato in versi marteliani 

De autor insigne su la sponza frita 

Per far crepar i cani, 

Che povereto ga costa la vita, 

Perchè per imprudenza 

Vi tima l'è resta de un'esperienza. 

Un certo manoscrito, 

Che m'a parso in latin del cinquecento 

Sora la malatia de l' apctito , 

Indo ve glie xe dreuto 

Un belissimo rame 

Co do poeti sgangolii da fame. 

L'opera imensa in cento e tre volumi 

Che trata sul progresso dei costumi , 

Sul mal dei beni e sora ei ben dei mali, 

Su 1* istinto del bruto , 

Sui lucidi intervali, 

Sora Tistituzion del ex abrupto, 

Su la natura varia dei meloni, 

Su Fuso complicato dei coconi , 

Su la diversità de tanti musi, 

Su l'imensa famegia de le sfese, 

Su la profondita de tanti busi, '3 

Sul titolo omogeneo de marchese 

Su l'etimologia del Caimacan, 

Sul tempo che ghe voi per far de ochio, 

Sul zogo singoiar del cresci in man, 

Su la vera misura del batochio 

De l'antica campana marangona, 

E sul modo gentil che i ne la sona. 

I quatro scartafazzi 

Che nei casi d'urgenza 

Insegna el modo de molarla a brazzi 

Senza portar oltragio a la decenza, 

Coredai de dusento e più figure 

Benissimo miniae 

In varie positure 

Co le braghe calae 

Che senza dir parola 

0 i M apena moiada o i ve la mola. 

Una disertazion , 

Che no so la rason 

La xe proibita, 

Co del bon gusto scrita 

Da un certo Menelao , 

> 

Sii 1' esteso comcrcio del cacao , 
Su le braghe de pele che Marfisa 
Portava sempre solo la camisa, 
Sul sugo sustanzioso dei susini , 
Sui robi che fa antitesi de cali, 
E siile tante specie de bruschini 
Da scarpe e da stivali. 
E smaniente ò avudo per le man 
Un poema bernesco in venezian 
Stampa credo a Cremona 
Sora le maravegie 

Che ga fato una stolida de dona ^ 
Co la sa visto el pelo sa le cegie. 

Co la scorta de tante erudizion 
Dai mii studj acquistae de trato in trato , 
Co una strage de scielte anotazion 
Che sui. varj argomenti me son fato , 

M' ò lambicà el cervelo 
A comporrne un sistema planetario, 
Lavoro posso dirlo da cartelo 
Da queli che gavemo afato vario, 
E lo publicarò 
Quando che gavarò 

Scrito le anotazion 

Per certa zente 

Clio senza spiegazion, 

Dura de modegal* no intende gnente. 

Perchè le saria cosse da legnae, 

Senza farme la corte, 

Che no andasse stampae 

Opere de sta sorte. 

Go buia zo un tratato 
Indove me son fato 
La descrizion esata 
Del ciclo, de Topata 
De le fasi lunari 

E del flusso e riflusso che ga i mari; 

E co sii materiali al mio comando 

So andà fantasticando, 

Me son estremamente sfadigà 

Per far el mio presagio ; ecolo qua. 

Ma prima che lczò 

Bisogna che sapiè , 

Che sicomc per mia fatalità 

Tuto quanto in latin l'aveva scrito, 

E prevedeva za 

Che causa l'ignoranza, 

De la qual gh'è abondanza 



In ogni sito, 

El numero magior no intenderla 
De l'ano trentasie la profezia, 
Anca per la rason 

Che in latin mi go un stil decisamente 

Da tuti diferente, 

Cussi ò pensa de far la traduzioni 

Per publicarlo in versi veneziani 

Come T ò publicà tanti altri ani ; 

E essendo per l'uficio 

Moltissimo ocupà 

La Musa gò prega 

De sto servizio: 

Ma quela bruta striga, 

Che quanto basta no la sa el latin , 

E a volesto schivarse la fadiga 

De Tardar qualche volta el calepin, 

La me V à no tradoto , ma tradio , 

La ga fato desio 

La me J ' à rovina ; 

Co ò scrito chiaro la ga sento scuro , 
L'è andada avanti co go stralassà, 
Co ò messo molo la m'à messo duro , 
La à fato punto co go seguita, 

La à dito mal co mi go dito ben , 

Cussichè se previen 

Chi Tese el mio presagio de sto ano 

Che i xe trati in ingano , 

E che quela trombona poco onesta, 

Quel* infame cagnera 

Ga cazza de so testa 

Certe bestialità certe lasagne 

Che no gh' è le compagne 

Su la tera ; 

E basta che lezè 

Perchè ve persuadè. 

L'inverno lo prevedo 
Longhissimo e assae fredo : 
Da otobre sinamente 
Al mese de febraro 
Se vederà la zente 
Andar anca per casa col tabaro; 
Scomenzarà le done a san Martin 
Col fogo in tei scaldin, 
A cossa brustolarse 
Se poi imaginarse ; 
In magio ghc sarà 
Tanti che gavarà 

Le man tute inganfie, 

- 

Le buganze in tei pie, 

E diversi impetrii come un sorbeto, 

Che ancora se farà scaldar el leto. 

Col fredo a diese gradi soto el gelo 
La neve zo dal cielo 
A fiochi cascarà 
In tanta quantità 
Da sfracassar i teti 
S' anca no i gha difeto, 
Da ingossar i canali che xe streti, 
E spezialmente quel del Cavaleto , 
Da blocarve la porta de la strada 
A grado che per basa, 
El zorno dopo che la xe cascada, 
De andar fora de casa 
Rischiar se podarà senza paura 
L'omo che sete pie ga de statura. 

Per setimane intiere 
La bora supiarà teribilmente ; 
Vegnarà ogni qual trato levanterc 
Che ghe farà far tombole a la zente 
E che alzarà le piere 
Come che mi alzarave un curadente 

Fando desio dei scuri 
Che pestarà sui muri 
E butarà in boconi 
Le lastre dei balconi. 

No glie sarà zoruada 
Che no vegna a secar le taverncle 
O neve, o piova opur roba giazzada ; 
La note squasi sempre tenebrosa, 
E se per caso glie sarà le stelc 
Cascarà zo una brosa 
Da doparar le ombrele. 

La laguna sarà come '1 t erazzo, 
Andarà da per luto carni nando 
Anca quei che no ga certo coragio ; 
A tiro a sie cavai sul canal grando 
Se gavarà la trista compiacenza 
De veder arivar la Diligenza: 
Corerà suso e zo sera e matina 
Da Mestre e da Fusina 
Timonelc , carozze , caretoni , 
E smonterà in piazzato , 
O su la nostra riva dei Schiaoni, 
Chi col fagoto , chi co la sacheta 
E chi co i so forzieri 

Vestii come va in Russia i forestieri. 
Quaranta zorni à da durar el giazzo 
Nel nostro canalazzo 
E per T interno 

Grosso circa tre quarte , e cussi duro 

Che ghe n' indormo al muro ; 

E quel che mai s'à dìx , 

Cossa assai strana, 

Drento de qualche alogio 

Co tuti i quatro lati a tramontana 

Sina se giazzerà 

L' acqua de bogro. 

Tuta la primavera 
Se gavara el festin 
Matina e sera 
De un vento da borin 
Che ne rinfrescara 
Sin la scarsela, 
E che ne obligarà 
De star co la fanela 
E in codegugno 
Tuto el mese de zugno. 
Per mancanza assoluta de calori 
La tera squasi spogia 

Salii de piante e fiori. ; , 

I albori la fogia 

Butarà fora a stento, 

ricolo insenetio 

Sara el fomento, 

La campagna per luto sarà indrio 

E malapena in magio spontarà 

L'erba su qualche prà. 

L'istà sarà pesante 
Afanoso , insistente , e stravagante ; 
Darà suso ogni tanto scontraura , 
Ogni tanto farà la garbinada, 
E no sarà sicura 

La zcnte a caminar per la so strada 
Dai refoli de Tento 

Che vegnarà improvisi ogni mumento . 
Portando da la testa via i cavei 
À umrii i e a putei. 

Tempeste a più no posso 
Che ogni gran sarà grosso 
Quanto almanco xe grossa una burela 
Su l'esempio de quela 
Cascada za do ani 
A consolar i campi padoani. 

Bissabove, sioni, 
Terribili e frequenti 
Che senza complimenti 
Despiantarà i matoni 
E che farà svolar come un piumiu 
Le piere da molin. 

Lampi tremendi da cavarve i ochj 
Toni da farve giacomo i zenochj 
Fulmini a prussission da spaventar, 
De queli che ga in sesto i condutori , 
E che andara a petar 
Dove i voi lori. 

Sarà matina e sera 
E sofego e brusera 
E soli cussi ardenti 
Che brusarà i formenti 
Et sorgo el cinquantin ; 
La ua seca incandia 
Ne predirà de vin 
Gran carestia, 

E de ticn, e d'erbagi, e d'ogni fruto 
Penuria da per tuto, 
A grado che le zuche 
Sia sante, sia baruche, 

Sto ano fra i signori 
Farà i so gran furori; 

Ei caldo arivarà 
Sin trenta gradi e che la staga là: 
I omeni più forti e ben tressai 
Sarà mezzi desfati e supegai; 
Le done povarete snombolae 
A forza de suae: 
Da Tardor afanai 
Sarà tuti per tuto spalancai, 
E quel che mai s'à dà 
Sina se trovarà 

In mezzo della strada co stupor 
De la zen te negada 
In tei suor. 

No ghe sarà a memoria de nessuno 
Più scelerato autuno; 
Dominarà sirocbi cussi infami 
Che darà su le strazze a tutti quanti , 
E farà gran rechiami 
Le signore secae da sti galanti, 
Che chiapai dai siroco i xe pesanti. 

Gavaremo calighi, ma de quei 
Che destira i cavei 

Malapena stocai; 

E che co andarè fora 

Sarè tuti bagnai 

In manco de mezzora; 

Le barche dei tregheti 

Vogae da barcarioli i più proveti 

Facendo la parada 

Se perderà per strada , 

Le cigara sia premi, 

Le cigarà sia stali, 

Le se urtarà coi remi 

Le petarà in tei pali , 

E qualchcduna in tanto curto viagio, 

Dio no lo vogia pur, farà naufragio. 

A una maniera nova 
Vegnarà zo la piova, 
E tantissimi dì 

No valara nè ombrela nè stivai 

Che so sarà negai 

Dai cavei de la testa sina ai pi. 

L'acqua se introdurà 

Dal colmo ai primi piani 

Facendo molti dani; 

Le done intonarà 



v 

Continui piangistei per el paese 
Che ghe penetra l'acqua drento in casa 
£ i fatori e i marii perchè le tasa 
Glie stroparà le sfese. 

Da la prima matina in sin la sera 
Nuvolo el ciel sarà, 
Nè mai se vedarà 
Del sol la spiera; 

Causa del tropo mogio, e el tropo suto 

Se mancarà de tuto, 

De vin , de gran , d' erbagi , 

De fruii, de foragi 

E contro la stagion 

Perversa e scelerata 

Se sentirà da tati e co rason 

A cigar de continuo la cruciata. 

In general po l'ano 
Salii pien de fenomeni e assae strano: 
Stando ai calcoli esati 
De uno che a studià l'astronomia 
In quei tempi beati 
Che à fato la trotada Enoc e Elia, 
E che da mi xe stai 
Co tuta precision retifìcai , 

Comparirò in febraro 

Fra ostro tramontana sotovento, 

Distante a l'ochio quatro dei dal Caro 

Una imensa cometa 

Crinibarbicoduta cussi deta, 

Col nucleo grando come una polenta, 

Co un belissimo corno, che se stenla 

A vederghe la ponta 

Quantunque el sia assae chiaro , 

Perchè l'è tuta sconta 

Nel dadrio dei cavai che lira el caro, 

Co la barba davanti alquanto folta 

Messa in sito piutosto seducente, 

E una eoa che se volta ? 

In forma de serpente 

Longa tremile cinquecento mia 

A conti fati co l'astronomia. 

Se vedarà a ponente 
Verso le fondamente 
Una graziosa stela 

De grandezza ordinaria e molto bela, 
Che xe stada descrita 
Da un celebre eremita, 
Qucla stela che mi 

E de note e de dì 

Sussidiò da le lenti 

Estatico ò vardà tuti i momenti 

Cercando avvicinarla, 

Per megio contemplarla , 

Avendoghe trova dei requisiti 

Che l' eremita no ne Y à descriti , 

Ma ad onta de la mia soma costanza 

I/o vista rare volte e in gran distanza. 

Sti astri straordinarj , sti pianeti 
Produrà certi efeti 
Bizzari, stravaganti, prodigiosi, 
Sorprendenti cussi, 
Che a torzio mandarà tuti i studiosi , 
Per altro via de mi, - 
Che pien de cognizion 
La mastego benon. 

Nove eclissi solari 
Se gavarà ne l'ano trentasie, 
De le quali do strane e singolari 
Che farà le persone ini a ionio 
Perchè le durara 

Vintitre ore e un quarto de secondo 
Nel quai tempo saia 



Bujo profondo, 

E zirarà per strada 

Col codega la zente acompagnada. 

Secondo certi indizj, 
Parto delle mie atente osservazion, 
Quatro sarà i solstizj, 
Causa la complicata rotazion , 
E più de qualche di se vedarà 
Spezialmente in istà 
El sol da l'orizzonte a vegnir fora 
Avanti de l'aurora. 

Per abondanza d* eletricità , 
Che tuta infiamarà 
L' atmosfera , 

E per i grau vapori de la tera 

Ogni quarto de luna vegnarà 

L'aurora boreal, 

Ma de un genere tal 

De un tal splendor 

Da dover far supor 

Che in qualche logo 

Gabia, Dio ne difenda, chiapà fogo; 

Tuli da luti i lati 

Chi per curiosità, chi per paura 

Come* se i fusse mati 

Andarà suso e zoso in gran premura. 

Le vechie scaturie 

Scampae fora de leto 

Co le so scufie e senza guente in pie 

Dal gran spagheto 

Le vegnarà al balcon 

Coi inoculi impizzai 

Domandando rason 

A chi passa per là del tananai ; 

Le donc sul campielo 

Co in brazo el so putelo 

Chi co una scarpa chi co una zavala 

Savendo za de cossa che se irata 

Ghe dirà a Cajo a Tizio > 

Caro elo, 

El ne fazza el servizio 

Indove xelo? 

Ricercarà la zen te 

Dal strepito confusa 

El logo che se brusa 

Insin che finalmente 

Per tuta la cità 

L'ingano singoiar se scovrirà. 

Per ecessiva forza de atrazion 
De la cometa che comparirà 
De la qual fato vo la descrizion 
Un acqua tanto alta vegnarà 
Sora comun sic braza, 
Che le barche per tuto zirarà 
£ in mezzo de la piazza 
Con sorpresa de tuti e co rumor 
Butarà zoso l'ancora el vapor 

Sucederà frequenti 
Le rote dei torenti 

* 

Che i campi alagarà; 

Co manco se se aspeta Vegnarh 

Scosse de teramoto replicati 

Che durarà le ore, e cussi forti 

Da far andar a basso i fabricati, 

E da lassar un numero de morti; 

Erutarà i vulcani 

In modi spaventosi e repentini 

Da sepelir i popoli vicini 

E da portar gran dani 

A quei che xe lontani; 

Sucedarà naufragi, falimenti, 

Inccndj ogni qual trato 

Ingani, tradimenti 

E tuto quel de ingrato 

Che se poi figurar le umane mentì. 

Scarsezza glie sarà 

De pan, de vin, polenta, de carname 

De pesce , de polame , 

D'erbagj, fieni, e biave, 

E grandissimo pregio acquistare 

Le patate e le rave : 

Tuto sarà assae caro, 

Una nespola un traro; 

Un figo un disisete; 

Diese lire una zuca; 

El late costarà più de le tele, , 

E piti assae de la testa la paruca: 

No ghe sarà in sostanza 

Che insetti d' ogni specie in abondanza 

E ammali schifosi e ributanti 

Da secarne la mare a tini quanti. 

Strage de papatasi, 
Nuvole de mossati malegnasi, 
Che malapena in leto 
I vegnarà a la reefeia 
A cantarve in falseto i 

Qnela musica vechia 

Del i J 

1 nsina che fa dì, 

E i ve tiara beconi 

Da farve t tavaroni 

Sul viso , su le man , dove che i poi 

Anca in quei siti che no bate sol. 

Un emporio de pulesi ziganti 
Adosso gavaremo tuti quanti , 
E le povare done spezialmente 
Che soto de le cotole irabiae 
Se darà lantarnae 
Continuamente- 

Sìmesi grossi più de masanete 

Molesti quanto mai 
Che ne starà tacai 
Come sangucte, 

E che se li schizzò per addente 

1 esala sul momento 

Una essenza fetente 

Da andar in svanimento. 

Peochj tanto fati 

Grossi come porcei 

Che passa i dì beati 

In mezzo dei cavei 

E che de quando in quando 

Sui drapi li cuchè de contrabando. 

Schiavi che spuzzarà tre mia lontan 
Negri come la panza del camin 
Da le natole sina al primo pian , 
Che in te la scafa gavarà ci casin. 

Tantissimi scarpioni 
Atorno dei balconi 
E in le le sfese, 
Che co sarà el so mese 
Chi vegnarà becai 
Morirà per el manco tossegai. 

Pantegane da rio 
Co tanto de dadrio , 
E sorzi tanto fati 
Da baterse coi gati, 
De quei che co pazienza 
I ve riduse a fregole a boconi 
Qualunque sia credenza 
Megio assae dei più bravi marangoni 
E i fa de tuto quel che i trova drento 
Netisia in t'un niumento. 

Gran ragni col boton 

Che se ve da un becon 

Anca de mezzodì vedè le stele; 

Rusc-le ma de quele 

Coi pelo cussi duro e cussi acuto 

Che se per addente le tochè 

In manco de un minuto 

Ve sgionfarè per tuto. 

Formigole a milioni 
Che se inia in ogni sito, e che molesta 
Caterve de mosconi 
Che va rusando e fa tanto de testa; 
Luserte, scarafagi, calabroni, 
Iniense topinere 
Che sbusa sin le piere , 
Lumaghe , rospi , rane , 
E notole, e pogiane 
E gufi, e martoreli, 
Corvi, cani, falcheti, 
Faragine de oseli 
Maledeti ; 

E bisse , e carbonazzi 
Più grossi dei mii brazzi, 
E vipere e serpenti 
Con baterie de denti 

Acuti e velenosi 

Che se qualcuno 1 cuca 

I lo serve de barba, e de panica, 

Tornarh i capeioni 
A vederse impalai 
De note sui cantoni 
Smaniente sui ochj intabarai; 
Tornerà Torco, tornerà i folcii 
A forno dei spagbeti> 
E a far deventar mate 

- 

Le povarc masserc 
Butandoghc le sere 
In tochi le pignatc ; 
Tornarh striglie, tornarà le fadc 
A zirar per le case e per le strade 
£ tante note co saremo in lcto 
El pusariol ne vegnera sul peto, 
E come se farave dei Jimoni 
Ne strucara i polmoni» 

Le done morirà da epizoosia 
Che xe la malatia 
De la nmger del toro, 
E i omeni più sani 
Morirà in do tre zorni dal sanioro , 

Mal sin adesso che a soferto i cani; 
Ma ogn' altra inferni Età 
A torsclo andarà 
Per ci fovor de Giove 
Eie capisse dove. 

Questo deltrcntasie xe 1 mio- presagio- , 
E dopo averme tanto sfadigà , 
Dovarò forsi soportar l'oltragio 
Che no se creda a le mie verità, 
Perchè qualunque parto mor in cimar 
So no glie dà le tete la fortuna. 





